Deuet eo ar mennozh fest-noz rak merzhet hon oa e oa tud a youl vat dibres dan 31 a-viz Kerzu, prest dober ur gouel en un doare disheñvel. Ouzhpenn-se ne oa netra aozet dan devezh-se e Kerne, da lavaret eo e oa plas evit kinnig ur gouel poblek, digor dar familhoù. E 2007, 1500 den o doa kemeret perzh er gouel, lakaet e plas gant ur chant bennak a dud a youl vat, tud eus kevredigezhioù pe eus ar skolioù Diwan pe Div Yezh, hag o doa labouret asambles gant  stratijenn evit kinnig ur gouel a-feson. Paseet e oa bet mat, ha neuze, graet e vo en-dro e 2008. Graet e vo Fest-noz vras Kalanna 2008 er Pavilhoñs, e Kemper, da 9e noz, gant DeusTa, Pennoù skoulm, Hamon Martin Quintet, Cecile ha Celine, Irvoas tad ha mab, Caradec ha Huellou. Tu a vo da biknikañ war al lech pe kemer ur chig ha farz. Klasket e vo evel warlene, skoulmañ an darempredoù en a-raok ha derchel er gouel un aergelch plijus ha poblek, met ivez krouiñ un darvoud e Kemper e-pad ar goañv. Digoust e vo ar mont e-barzh evit ar vugale, un distaol a vo graet dar studierien, hag ur priz dereat dar re all. Bez e vo ivez ul lech evit ar familhoù hag ar mignoned evit debriñ asambles. En nozvezh plijus-se e vo lakaet an dud da brederiañ diwar-benn plas ha kresk ar brezhoneg e Bro Gemper, o veskañ en un doare, ar pljadur hag ar stourm, setu pezh a ginnigo Evel Just gant an dud a youl vat, an arzourien, hag ar skoazellerien !